24POR-183

EH Bildu Nafarroa talde parlamentarioari atxikita dagoen foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Nafarroako osasungintza publikoko itxaron-zerrendez informatzeko agerraldian Nafarroako Gobernuko Osasuneko kontseilariak adierazi zuen bost espezialitatetan metatzen zela lehen kontsultarako itxaron-zerrendan dauden pazienteen % 50 baino gehiago. Honako hauek dira: traumatologia (9.924), dermatologia (8.271), oftalmologia (7.046), errehabilitazioa (6.662)eta bizkarrezurra (7.318). Beste espezialitate batzuetan ere handia da itxaron-zerrenda; esate baterako, kirurgia baskularrean (3.146), non batez beste itxaron beharreko denborarik handiena gertatzen baita (382 egun).

Orobat adierazi zuen neurriak hartuko direla itxaron-zerrenda horiek eta atzerapenak murrizteko; bere itxaropena zen horiek murriztea eta, halatan, bermeei buruzko legeak ezarritako epearen barruan bermatu ahal izatea osasun-laguntza.

Halere, 2024ko lehen hilabete hauetan gero eta gehiago dira arreta espezializatuko lehen kontsultetako zerrendetan pilatzen diren hitzorduak.

Hori dela eta, parlamentari honek hauxe jakin nahi du:

Osasun Departamentuak zer arazo edo zailtasun dauka Osasunbidea-Nafarroako Osasun Zerbitzuko itxaron-zerrenda murrizteko? zer eginen du hori konpontzeko?

Iruñean, 2024ko maiatzaren 2an

Foru parlamentaria: Txomin González Martínez